kardosdrur/scandi-wiki huggingface dataset:
Thailands håndboldlandshold (herrer)

Thailands håndboldlandshold for mænd er det mandlige landshold i håndbold for Thailand. Det repræsenterer landet i internationale håndboldturneringer.

Pladseringer

Asienmesterskabet i håndbold

Asienlegene

Kilder 

Håndboldlandshold (herrer)
Herrehåndboldlandshold
Forenede Arabiske Emiraters håndboldlandshold (herrer)

Forenede Arabiske Emiraters håndboldlandshold for mænd er det mandlige landshold i håndbold for Forenede Arabiske Emirater. Det repræsenterer landet i internationale håndboldturneringer.

Resultater

Asienmesterskabet i håndbold

Kilder og eksterne henvisninger 
 Profil på National Handball Teams.com  

Håndboldlandshold (herrer)
Herrehåndboldlandshold
Herzog & de Meuron

Herzog & de Meuron Architekten, BSA/SIA/ETH (HdM) er et schweizisk arkitektfirma med hovedsæde i Basel. Firmaet er grundlagt i 1978 af arkitekterne Jacques Herzog og Pierre de Meuron fra Basel.

Firmaet er verdenskendt for bl.a. bygningsværker som Tate Modern i London og Allianz Arena i München og ikke mindst Beijing Nationalstadion ("Fuglereden"), opført til de Olympiske Lege i 2008.

Herzog & de Meuron forklarer selv deres arkitektoniske strategi som forførelse. Forføreren beruses af tekstilers knitren, af lys og bevægelser. På samme måde vil arkitekterne beruse ved materialernes spil med og mod hinanden. Herzog & de Meuron har tegnestue i Basel i Schweiz, og den har gennem de seneste årtier slået sit navn fast som en af verdens førende tegnestuer med sin egen distinkte profil.

Eksterne henvisninger
 Herzog & de Meuron Official Website

Arkitektvirksomheder
Etableret i 1978
Servicevirksomheder fra Schweiz
Caraiman

Caraiman er en bjergtop på 2.384 m i de Transsylvanske Alper. 

På toppen ligger Heltenes Kors, der blev opført 1926-28 på foranledning af dronning Marie af Rumænien. Materialerne til korset blev transporteret til byggepladsen med henholdsvis kabelbane og oksekærrer. Monumentet er 29,5 m højt og 14 m bredt. Korset oplyses om natten med 300 500 W pærer.

Bjerge i Rumænien
Østkarpaterne
Belgiens håndboldlandshold (herrer)

Belgiens håndboldlandshold for mænd er det mandlige landshold i håndbold for Belgien. Det repræsenterer landet i internationale håndboldturneringer.

Resultater

VM
2023: 21. plads

Seneste trup

Landsholdets trænere 
 Mieczysław Wojczak
 Alex Jacobs
 Nebojša Popović
 Predrag Dosen
 Jos Schouterden
 Yérime Sylla
 Guy Petitgirard

Kendte spillere

Eksterne henvisninger 

 Union royale belge de handball (URBH) 
 	Union royale belge de handball på ЕHF's hjemmeside 
 Profil på National Handball Teams.com 
Union royale belge de handball profil hos IHF.com 

Håndboldlandshold (herrer)
Herrehåndboldlandshold
Demokratiske Republik Congos håndboldlandshold (herrer)

Congos håndboldlandshold for mænd er det mandlige landshold i håndbold for Congo. Det repræsenterer landet i internationale håndboldturneringer.

Resultater

Afrikamesterkabet i håndbold

Verdensmesterskab 
 2021 - 28. plads

Nuværende trup

Referencer

Eksterne henvisninger 
 Profil på National Handball Teams.com  

Håndboldlandshold (herrer)
Herrehåndboldlandshold
Xylotek

Et xylotek er en samling af træ. Xyloteker bruges typisk til at opbevare eksemplarer af forskellige træsorter, og mange lande har et xylotek, der dels kan vise de træsorter, der findes i det pågældende land, dels kan vise eksempler på træsorter fra resten af verden. Xylotekerne bruges dels til udstilling, dels som grundlag for forskning og uddannelse.

Det xylotek i verden, der har flest træprøver, er Samuel James Record ved Yale Universitet i USA, hvor man har omkring 60.000 prøver. Det kongelige Museum for Centralafrika i Tervuren i Belgien har næsten lige så mange med mindst 57.000 prøver.

Arboreter
Laverne Clark

LaVerne Clark (født 2. december i 1973) er en amerikansk kampsportsudøver og tidligere professionel bokser. Clark er veteran i Ultimate Fighting Championship, Maximum Fighting Championship og World Fighting Alliance.

I sin boksekarriere tabte han sin første kamp den 5. marts i 2004, mod Allan Green på TKO i 3 omgang.

Boksere fra USA
Camerouns håndboldlandshold (herrer)

Camerouns håndboldlandshold for mænd er det mandlige landshold i håndbold for Cameroun. Det repræsenterer landet i internationale håndboldturneringer. De, vandt en sølvmedalje, ved afrikamesterskabet 1974, og en bronzemedalje i 1976. Det, vandt en sølvmedalje under de afrikanske lege 1987.

Resultater

Afrikamesterkabet i håndbold 
 1974: 
 1976: 
 1979: 5.- plads
 1996: 7.- plads
 1998: 9.- plads
 2002: 5.- plads
 2004: 5.- plads
 2006: 9.- plads
 2008: 7.- plads
 2010: 10.- plads
 2012: 7.- plads

Referencer

Eksterne henvisninger og kilder 
 Profil på National Handball Teams.com 

Håndboldlandshold (herrer)
Herrehåndboldlandshold
Rudolph Palme

Rudolph Palme (23. oktober 1834 — 8. januar 1909) var en tysk organist.

Palme blev organist i Magdeburg og skaffede sig et navn som virtuos på orgel og som komponist for dette instrument. Hans sonater, koralforspil, fantasier etc. har vundet betydelig udbredelse. Palme har også skrevet mandskor, åndelige sange for skole og kirke, m. m.

Organister fra Tyskland
Komponister fra Tyskland
Pasha

Pasha (efter det tyrkiske paşa) var den højeste militære og civile embedstitel i det osmanniske rige og svarer omtrent til det europæiske "excellence". Titlen var ikke arvelig. Lande, der blev regeret af en pasha, kaldes undertiden et pashalikat (efter det tyrkiske paşalık). Ordet pasha er afledt af enten det tyrkiske ord for hoved eller høvding, baş, eller fra padishah (efter det persiske pādschāh).

Personer, der bestred embederne vesir, minister, guvernør for provinser eller større byer, sultanens svigersøn og nogle andre af de højeste embedsmænd, blev omtalt som Ppsha. Titlen kunne også tildeles af sultanen til enhver mand, der udmærkede sig i landets tjenester, og som allerede havde den lavere titel bej. Således modtog en række europæere også titlen, hvis de gennem en tid havde været i osmannisk tjeneste. Det gjaldt for eksempel general Charles George Gordon, orientalisten Brugsche samt de tyske militære instruktører van der Goltz og Otto Liman von Sanders.

Først var der tre forskellige pashagrader, hvis indehavere blev kaldt pasha af en, to eller tre hestehaler; kun sultanen var berettiget til fire haler som hærens øverstkommanderende. Senere blev pashagraderne erstattet af de militære titler liva, "generalmajor", ferik, "generalløjtnant", og muschir, "general" (undertiden også angivet som "marskal").

Mellemøsten
Osmanniske Rige
Politiske embeder
Henry Johansson

Henry Johansson (23. september 1897 – 28. maj 1979) var en svensk ishockeyspiller som deltog i de olympiske vinterlege 1928 i St. Moritz.

Johansson vandt en olympisk sølvmedalje i ishockey under vinter-OL 1928 i St. Moritz. Han spillede på det svenske hold som kom på andenpladsen i OL-turneringen bagved Canada. Sveriges resultat i finalerunden, var et nederlag på 0-11 mod Canada og tre sejre på 4-0 og 3-1 over henholdsvis Schweiz og Storbritannien. OL-turneringen i ishockey 1928 var også både det tredje verdens- og det trettende europamesterskab i ishockey. Det svenske hold blev Europamester foran Schweiz og Storbritannien.

Spillerne på Sveriges OL-, VM- og EM-hold i 1928 var: Carl Abrahamsson, Emil Bergman, Birger Holmqvist, Gustaf Johansson, Henry Johansson, Nils Johansson, Ernst Karlberg, Erik Larsson, Bertil Linde, Sigfrid Öberg, Wilhelm Petersén og Kurt Sucksdorff.

OL-, VM- og EM-medaljer 
 OL 1928 i  St. Moritz –  Sølv i ishockey (Sverige) 
 VM 1928 i  St. Moritz –  Sølv i ishockey (Sverige) 
 EM 1928 i  St. Moritz –  Guld i ishockey (Sverige) 

Ishockeyspillere fra Sverige
Medaljevindere ved vinter-OL 1928
Deltagere for Sverige ved vinter-OL 1928
Olympiske sølvmedaljevindere fra Sverige
Enkhuizen

Enkhuizen er en by og en kommune i regionen Vestfriesland i Noord-Holland, Nederlandene. Kommunens størrelse er på 116,04 km², og indbyggertallet er på 17.833 pr. 1. januar 2007.

Enkhuizen var en af havnebyerne for Forenede Østindiske kompagni i lighed med Hoorn og Amsterdam og dermed et af de centrale steder, hvor handelen med Fjernøsten fandt sted. Den fik byrettigheder i 1355, og i midten af det 17. århundrede, hvor den var i sin stormagtstid, var byen en af de vigtigste havnebyer i Nederlandene. Af flere årsager, heriblandt tilsanding af havnen, mistede Enkhuizen sin position til Amsterdam. 

I nutiden har byen genoprettet sin position som havneby og har en af de største marinaer i landet. Den huser blandt andet Zuiderzeemuseum, der er et frilandsmuseum, som viser livet i landsbyerne ved Zuiderzee gennem historien. De fleste af bygningerne i museet kommer fra andre dele af landet end Enkhuizen, fx Purmerend og Amsterdam. 

Blandt kommunens hovederhverv er frøproduktion og plastikfremstilling. Størst betydning har dog turisme, idet store dele af den indre by er bevaret fra byens storhedstid, heriblandt to kirker fra det 15. århundrede, de stort set intakte bymure fra det 17. århundrede, herunder byporte og tårn (kaldet Drommedaris), samt rådhuset, der ligeledes stammer fra det 17. århundrede.

Kommuner i Nordholland
Byer i Nord-Holland
Florești (Prahova)

Florești er en administrativ enhed i Prahova-distriktet i Rumænien. Dens areal er på 29,63 km², og indbyggertallet var pr. 2007 på 7.421 personer. I Florești findes fem landsbyer: Cap Roșu, Călinești, Cătina, Florești og Novăcești.

Kommuner i Rumænien
Anhausen Kloster

Anhausen Kloster var et paulinerkloster for eremitter, der lå i det nuværende Satteldorf, Landkreis Schwäbisch Hall i Baden-Württemberg, Tyskland. Nu om dage er den eneste rest af klosteret den såkaldte Anhäuser Mauer, en 18 meter høj og 10 meter bred fritstående mur.

Klosteret blev oprettet i begyndelsen af det 15. århundrede, men godt hundrede år senere, da reformationen var gået gennem området, forlangte den omvendte, lokale markgreve Georg af Brandenburg-Ansbach, at klosteret skulle rømmes. Den sidste prior forlod klosteret i 1557, og omkring år 1700 blev det ødelagt på nær den stadig eksisterende mur.

Klostre i Tyskland
Khadr Sayed El Touni

Khadr Sayed El Touni (15. marts 1915 – 25. september 1956) var en egyptisk vægtløfter som deltog i de olympiske lege i 1936 i Berlin og 1948 i London.
 
El Touni blev olympisk mester i vægtløftning under OL 1936 i Berlin. Han vandt i den tredjeletteste klasse, mellemvægt op til 75,0 kg. Det var fem vægtklasser, det samme antal som under de tre foregående olympiske vægtløftningskonkurrencer i Antwerpen, Paris og Los Angeles. Vægtløftningskonkurrencen bestod af tre ulige løft, pres, ryk og stød. El Touni løftede sammenlagt 387,5 kg, ny verdensrekord og 35,0 kg mere end sølvvinderen.

OL-medaljer 
 1936  Berlin –  Guld i vægtløftning, mellemvægt

Eksterne henvisninger 
 

Vægtløftere fra Egypten
Olympiske mestre fra Egypten
Medaljevindere ved sommer-OL 1936
Franz Xaver Winterhalter

Franz Xaver Winterhalter (født 20. april 1805, død 8. juli 1873) var en tysk maler og litograf, der er mest kendt for sine portrætter af samtidens kongelige og fyrstelige personer. De mest kendte værker er hans maleri, "Eugénie af Frankrig omgivet af sine hofdamer" fra 1855 og hans portrætter af kejserinde Elisabeth af Østrig-Ungarn.

De tidlige år 
Winterhalter blev født i 1805 i den lille landsby Menzenschwand i storhertugdømmet Baden i Tyskland. Faderen var bonde og rosin-producent og øvede en stor indflydelse på Winterhalter.

I 1818 i en alder af 13 forlod han landsbyen for at studerer tegning og gravering. Som 18-årig tog han til München, hvor han studerede på kunstakademiet. Winterhalters karriere tog fart da han i 1828 blev tegnelærer for den senere storhertuginde af Baden, og han blev senere udpeget til hofmaler. 

Efterfølgende flyttede han til Frankrig, hvor han malede nogle af kongehusets medlemmer i 1838, hvilket skabte hans store internationale gennembrud.

Hofmaler 
Winterhalter blev udnævnt til hofmaler af kong Louis-Philippe af Frankrig, der gennem årene bestilte over 30 portrætter af sig selv og sin familie.
Hans succes gav ham rygtet som specialist inden for aristokratisk og kongeligt portrætmaleri. Han var dygtig til at kombinere et smigrende portræt med en vellignende fremstilling, og til at forene pomp og pragt med datidens mode. 

Winterhalter betragtede i første omgang sit arbejde for de kongelige som noget midlertidigt, og at han snart ville udføre mere akademiske og kunstkritiske malerier, men hans succes gjorde det umuligt, og han arbejdede næsten udelukkende som fyrstelig portrætmaler resten af livet.

Winterhalter malede i karrieren blandt andet portrætter af medlemmerne af de britiske, østrigske, belgiske, russiske, spanske og diverse tyske fyrstefamilier.

Winterhalter var aktiv maler indtil få år før sin død. Han boede de sidste år af sit liv i Baden, og han døde af tyfus i 1873.

Stil og malerteknik 
Winterhalters store succes som portrætmaler skyldtes hans evne til at male i en opulent og eventyrsagtig stil, især for damernes vedkommende, og hans evne til at gengive juvelerne og klædedragternes tekstur. Hans stil faldt ikke i alle kunstkritikeres smag, der mente han var overfladisk og jagtede popularitet, men hans kongelige og aristokratiske klienter elskede hans måde at fremstille dem på.

Galleri

Eksterne henvisninger 

Malere fra Tyskland
Portrætmalere
Tyskere i 1800-tallet
Hofmalere fra Frankrig
Svinekrigen (1859)

Svinekrigen (, Pig Episode, San Juan Boundary Dispute eller Northwestern Boundary Dispute) var en grænsekonflikt i 1859 mellem Storbritannien og USA med hensyn til grænsen mellem Canada og USA ved Stillehavet. Konfliktens navn refererer til, at det eneste offer var en gris.

Historie 

Grænsen mellem USA og Canada i denne region var fastlagt i en traktat fra 15. juni 1846, navngivet Oregon-traktaten, som blev skrevet ned til, at grænsen gik langs den 49. breddegrad og i midten af kanalen som deler Vancouver Island fra fastlandet, og i midten af Juan de Fuca-strædet frem til Stillehavet. Men der er faktisk to stræder, der kunne kaldes midten af kanalen: Harostrædet, langs vestsiden af San Juan Islands og Rosariostrædet, langs den østlige side. Derfor gjorde både USA og England krav på øerne.

Præcis 13 år senere var uklarheden anledning til en åben konflikt. Den 15. juni 1859 skød den amerikanske bonde Lyman Cutlar en fremmed gris som han opdagede på sin landbrugsmark. Grisen tilhørte en irer som var ansat hos Hudson's Bay Company. De britiske myndigheder truede Cutlar med fængsel og de amerikanske nybyggere reagerede ved at bede om militær bistand fra den amerikanske hær. Storbritannien sendte tre krigsskibe til området og i flere dage var truslen om krig stor, men ingen skud blev affyret.

Den amerikanske præsident James Buchanan sendte i september general Winfield Scott, sammen med guvernør James Douglas, til San Juan Island for at løse krisen. Resultatet var, at begge parter enedes om at fastholde den fælles besættelse, men på et reduceret omfang. Den britiske lejr blev etableret på nordsiden af øen for at sikre den nemme pleje og nem adgang og den amerikanske lejr blev etableret på sydsiden af øen på et højt punkt, bekvemt for artilleri.

Først tolv år senere bestemte en kommission under ledelse af den tyske kejser Wilhelm 1. at San Juan Islands skulle blive amerikansk territorium.

Begivenheder i 1859
Amerikanske krige
Britiske krige
Bildtsk

Bildtsk er en nederlandsk dialekt. Den falder under den hollandske dialekt, og er officielt anerkendt i kommunen og området Het Bildt i provinsen Friesland. Dialekten opstod omkring 1505 da området blev tørlagt og drænet af den hollandske adel fra grevskabet Holland. For at udføre dette arbejde flyttede arbejdere fra Werkendam og omegn til Friesland, og deres dialekt blandede sig med Het Bildts egen dialekt. Dialekten kaldes af og til et kreolsprog.

Bildtsk bruges i Sint Annaparochie (bildtsk: Sint-Anne),  Sint Jacobiparochie (Sint-Jabik), Vrouwenparochie (Froubuurt), Oudebildtzijl (Ouwe-Syl), Westhoek (De Westhoek) og Nij Altoenae. Bare i Minnertsga, en landsby der befinder sig udenfor polderområdet og blev underlagt kommunen i 1984, bruges vestfrisisk og ikke bildtsk.

Nederlandske dialekter
Frisland (Nederlandene)
Mahmoud Fayad

Mahmoud Fayad (17. december 1926 – 17. december 2002) var en egyptisk vægtløfter som deltog i de olympiske lege i 1948 i London.
 
Fayad blev olympisk mester i vægtløftning under Sommer-OL 1948 i London. Han vandt i den næst letteste vægklasse, fjervægt op til 60 kg. Det var totalt seks vægtklasser, en mere end under de fire foregående olympiske vægtløftingskonkurrence i Antwerpen, Paris, Los Angeles og Berlin. Vægtløftningskonkurrecen bestod af tre forskellige løft, pres, ryk og støt. Fayad løftet sammenlagt 332,5 kilo, femten kilogram mere end sølvmedaljevinderen Rodney Wilkes fra Trinidad og Tobago.

OL-medaljer 
  London –  Guld i vægtløftning, fjervægt.

Eksterne henvisninger 
 

Olympiske mestre fra Egypten
Vægtløftere fra Egypten
Divan (rigsråd)

Divan (persisk دیوان, osmannisk tyrkisk Dîwân eller Dîwân-i-Humâjûn Kalemi) er rigsrådet i flere muslimske stater, primært i det Osmanniske Rige. Den første Divan blev oprettet under Umar ibn al-Khattabs kalifat, da denne kopierede det besejrede sassanideriges administrationssystem.

Den osmanniske divan fungerede som en slags regering af riget, og bestod af vesirer, advokater, teologer og andre højtstående, såsom janitsharernes øverstbefalende og rigsadmiralen. Divanen blev først ledet ved Sultanen, men fra 1500-tallet af Storvesiren.

Se også 
 Divan (møbel)

Osmanniske Rige
Cranfield School of Management

Cranfield School of Management er en del af Cranfield University og er en af de førende business schools i verden. Cranfield University har undervist ledere siden 1940erne og den første MBA blev tildelt i 1964.
Cranfield's MBA bliver løbende rangeret meget højt af både Wall Street Journal, The Economist og The Financial Times.

Ekstern henvisning 
 Cranfield School of Management, hjemmeside (engelsk) 

Universiteter i Storbritannien
George Boole

George Boole (født 2. november 1815, død 8. december 1864), var en engelsk filosof og matematiker, mest kendt for sin opfindelse og udvikling af Boolsk algebra.

Boole, som er født i Lincoln, England og døde i Cork, Irland, havde ikke nogen formel uddannelse og var autodidakt. Interessen for matematik havde han fra sin far, som var amatørmatematiker, men allerede som otteårig havde han overskredet faderens matematiske viden.

Som yngre interesserede Boole sig hovedsagelig for sprog, som eksempelvis gav sig udtryk i hans oversættelser, af latinsk poesi, til engelsk, som 12-årig samt at han som 18-årig, talte og skrev tysk, fransk og italiensk flydende.

De følgende år interesserede han sig hovedsagelig for matematik, og studerede matematiske værker, lånt fra den lokale teknologiske skole, blandt andet Isaac Newton's Principia and the works of 18th and 19th century samt værker af de franske matematikere Pierre-Simon Laplace og Joseph-Louis Lagrange. Han kunne på forbavsende kort tid forstå, bevise og bruge de matematiske formuleringer, som foranstående matematikere havde udviklet.
 
24 år gammel publicerede Boole afhandlingen Researches on the Theory of Analytical Transformations, som blev bragt i Cambridge Mathematical Journal.

I 1849 fik Boole en lærestol som professor i matematik på Quens College, Cork, nu, anno 2011, University College Cork.

George Booles opfindelse har haft stor indflydelse på udviklingen af mikrochippen da de grundlæggende logiske enheder, kaldet "gates" eller "porte" er baseret på  Booles logik

I almindelige computerprogrammer benyttes Booles logik ofte, primært til validering.

Bibliografi 
Udvalgte værker af Boole:
 Mathematical Analysis of Thought (1847)
 Laws of Thought (1854)
 Differential Equations (1850)
 Finite Differences (1860)

Eksterne henvisninger og kilder 
 George Boole, biografi
 History of Mathematics, Volume I, side 463 af D.E. Smith

Eksterne henvisninger 

Matematikere fra Storbritannien
Modtagere af Royal Medal
Parship

Parship (Parship GmbH) er et online datingfirma med hovedkontor i Hamborg, Tyskland. Parship er en del af Georg von Holtzbrinck Publishing Group og er det næstmest succesfulde datingfirma i Tyskland. Parships erklærede mål er at opfordre til og skabe længerevarende forhold mellem mennesker. Partnermatch sker ved hjælp af associeret matchmaking-algoritme baseret på både adfærdspsykologiske principper og psykoanalytiske teorier omkring personlighed.

Historie
Virksomheden blev grundlagt i 2000. Parship gik online 14. februar 2001 (valentinsdag). På samme tid som Parship gik online i 2001 blev Gay-Parship søsat. På grund af den store succes med Parship blev websitet i 2005 delt i to separate portaler, hvor Gay-Parship udelukkende henvender sig til den homoseksuelle målgruppe.

Internationalt
I 2002 lancerede Parship flersprogede versioner af deres hjemmeside og etablerede sig i flere lande, og på nuværende tidspunkt er tjenesten tilgængelig i 13 lande ud over Tyskland: Belgien, Danmark, Frankrig, Storbritannien, Irland, Italien, Holland, Norge, Østrig, Sverige, Schweitz, Spanien og Mexico.

Se også 
Online dating

Eksterne links
 Parship Danmark

Referencer

Netdatingtjenester
Mission Point Fyr

Mission Point Fyr () er et fyrtårn i den amerikanske forbundsstat Michigan for enden af Old Mission Point, en halvø der stikker ud i Grand Traverse Bugten 27 kilometer nord for Traverse City. Da det opførtes i 1870 var det en eksakt kopi af Mama Juda Fyret (som nu er ødelagt), der lå opført ved Detroitfloden i 1866.

Fundamentet er naturligt og udlagt. Trækonstruktionen er hvidmalet med sorte dekorationer og det firkantede tårn er er bygget på topen af en bolig.

En fastmonteret hvid Fifth Order Fresnellinse var installeret i fyrtårnet. Bygningen var kun på halvanden etage, men dens placering på en sandklit lige godt 4½ m.o.h. gjorde, at lyskilden lå 14 m.o.h. Det var synligt på 11 sømils afstand. Det har været en konstant kamp at vedligeholde sandklitten og beskytte den og fyrtårnet fra bølgernes skadevirkninger.

Igennem 67 år fungerede fyret som advarsel til søfarende om sandbankerne ud for pynten. Nye teknikker indenfor offshore-konstruktioner og automatisering af fyrets belysning gjorde det muligt at bygge et nyt fyr på selve sandbanken. I 1938 begyndte arbejdet på en mole til det nye fyr i 5,8 meter dybt vand cirka 3,20 kilometer nordvest for Mission Point. Fyret blev drevet af batterier. Det bestod af et 11 meter højt tårn, lyskilden lå i 16 meters højde og kunne ses på en afstand af 13 sømil. Fyrkarakteren var et hvidt blink hvert 30. sekund.

Mission Point Fyret er kendt for at befinde sig kun få hundrede meter syd for den 45. nordlige breddekreds, halvvejs mellem Nordpolen og Ækvator. Fyret deaktiveredes i 1933 og opkøbtes af Staten Michigan. Der er opført nogle tegn på dets lokalitet ved parallelgraden, og det er ét af 29 steder (seks af dem i Michigan) i USA hvor disse tegn vides at eksistere.

Kilder

Kildehenvisninger

Eksterne henvisninger 
 Officiel hjemmeside 

Fyrtårne i USA
Museer i USA
Anders Krag

Anders Krag (født 1553 i Ribe, død 8. juni 1600 i København) var en dansk fysiker og læge. Han var professor og rektor ved Københavns Universitet.

Krag studerede i forskellige byer i Tyskland og i Montpellier, hvor han 1585 blev dr.med. 1586 blev han Prof. Pædagogicus i København, 1590 i matematik og senere i fysik.

Han var en ivrig tilhænger af Peter Ramus og bekæmpede som følge deraf den skolastiske retning og Aristoteles’ lære, der dengang var den herskende, og fremdrog Platon i stedet for. Som læge var han nærmest en tilhænger af Paracelsus. Han havde betydelig lægepraksis og fulgte dronning Anna på hendes rejse til Skotland.

Eksterne henvisninger 
 
 Biografi i Dansk Biografisk Leksikon

Personer fra Ribe
Danskere i 1500-tallet
Rektorer ved Københavns Universitet
Læger fra Danmark
Matematikere fra Danmark
Fysikere fra Danmark
Personer i Dansk Biografisk Leksikon
Faglitterære forfattere fra Danmark
Dansksprogede forfattere fra Danmark